
    Kjære leser
   
  

  
   I Norge har vi få hudavdelinger, og et lite dermatologisk sykepleiemiljø. Den faglige kompetansen er derimot høy og vi er mange hudsykepleiere som ønsker at vår praktiske kunnskap skal komme flere pasienter til gode – også ute i primærhelsetjenesten.
  

  
   Jeg startet selv på Hudavdelingen i Trondheim i 1998 og har de siste 24 årene vært ansatt på hudavdelingen på Rikshospitalet OUS. I disse årene har jeg savnet et oppslagsverk med kunnskapsbasert og praktisk dermatologisk sykepleie til pasienter med de vanligste dermatologiske diagnosene. Det har ført til at jeg som undervisningssykepleier har tatt utallige kopier, av artikler og medisinske bøker - og har fortalt og forklart både kollegaer og sykepleiestudenter om viktigheten av omsorg og god sykepleie til denne pasientgruppen.
  

  
   I arbeidet med boken har jeg først og fremst fått inspirasjon og oppmuntring fra mine nærmeste kollegaer på Poliklinikk Hudsykdommer ved Oslo Universitetssykehus. Min seksjonsleder og gode kollega, Stina Camilla Gundersen, er like glad i hudfaget som meg, og har med sin sykepleie­faglige kompetanse kvalitetssikret innholdet i boken. Jeg er takknemlig for at Daniel de la Rosa Carrillo, PhD og spesialist i hud og veneriske sykdommer ved Volvat medisinske senter i Oslo, har gått grundig igjennom all tekst og bistått med sin medisinske kompetanse. Min kollega Lena Sofie Paulsen er dermatologisk sykepleier og har ansvaret for Sårskolen vår. Jeg er derfor veldig glad for at Lena var villig til å gå igjennom kapittelet om Sår og sårbehandling. I kapittelet om Dermatologiske legemidler og behandlingsmetoder har jeg fått farmasøyt Hilde Iren Samdal til å kvalitetssikre bruk av farmasøytiske begreper. Hilde har bred arbeidserfaring fra både apotek, universitet og offentlig forvaltning av legemidler, og har lært meg mye om generell farmasi. Kapittelet om allergologi har jeg skrevet i samarbeid med Ingvild Gaare-Olstad som er sykepleier og koordinator på Regionalt senter for astma, allergi og overfølsomhet (RAAO). Som leder av Astma-Allergi NSF er Ingvild genuint opptatt av å spre kunnskap om hva vi som sykepleiere bør kunne når vi møter pasienter med allergiske problemstillinger. Jeg er veldig fornøyd med at boken har fått med et eget kapittel om venerologi og sykepleien til denne pasientgruppen. Hud­avdelingene i Norge har også venerologiske poliklinikker – bortsett fra i Oslo, hvor vi har Olafiaklinikken. Jeg har derfor fått Jorge Johansen, spesialist i sexologisk rådgivning, og Odd-Arne Hansen Heidsær, venerologisk sykepleier fra Olafiaklinikken, til å i samarbeid skrive kapittelet om venerologi og venerologisk sykepleie.
  

  
   Som leder av NSFs faggruppe for sykepleiere i dermatologi og venerologi gjennom 12 år har jeg fått et unikt faglig nettverk her i Norge og i Norden. Jeg er heldig og får være en del av det dermatologiske sykepleie­nettverket i Europa gjennom EADV (European Academy of Dermatology and Venerology). Dette gir meg kontinuerlig faglig påfyll og har gitt meg motivasjon i arbeidet med å lage en lærebok om dermatologisk og venero­logisk sykepleie for oss i Norge! I tillegg til å takke denne fine gjengen av svært kunnskapsrike kollegaer som har bidratt - må jeg også takke både Psoriasis og Eksemforbundet og NSFs faggruppe for sykepleiere i dermatologi og venerologi som underveis har gitt meg stipend. God motivasjon til å starte dette arbeidet fikk jeg også av Fagbokforlaget da jeg var så heldig å motta Skrivestipend. Dette har gitt frikjøpt tid slik at jeg har kunnet skrive og fordype meg i bokprosjektet. Takk også til redaktør Mette Paasche Kolbjørnsen i Fagbokforlaget som har oppmuntret og hatt troen på meg!
  

  
   Nå håper jeg du - som student eller ferdig utdannet sykepleier opplever dette som et praktisk oppslagsverk. Jeg håper boken slik vil bidra til god sykepleie - til alle pasienter du vil møte med hud eller venerologiske problemstillinger.
  

  
   Nittedal, mars 2024.
  

  
   
    Kristine Kirkeby Fuskeland

    Innledning
   
  

  
   
   
   Huden
  

  
   Huden er kroppens største organ. Dette organet spiller en stor rolle for menneskets eksistens – både biologisk og psykologisk. Huden er en del av immunsystemet vårt. Bakterier og virus lever her i harmoni og hindrer patogene mikroorganismer i å gjøre skade på kroppen. Immunforsvar
   
   
   et i huden er normalt inaktivt, men aktiveres så snart huden utsettes for påkjenninger. Ved noen sykdommer ser en at immunforsvaret i huden er kontinuerlig aktivert. Dette gjelder for eksempel ved hudsykdommen psoriasis, hvor det er blant annet økt inflammasjon
   
   
   og en overproduksjon av hudceller.
  

  
   I tillegg til å være en del av immunforsvaret utgjør huden en stor del av vårt kommunikasjonsapparat. Huden er også en del av vårt seksuelle organ, med nervetråder som gir oss beskjed om berøring i form av alt fra smerte- til lystfølelse. Sett i et historisk perspektiv har mennesket brukt huden til å signalisere sosiologisk gruppering. Hvor mye hud som akseptabelt kan vises, har ofte en religiøs bakgrunn. Farging av hud, for eksempel med henna og annen permanent tatovering
   
   
   , har i mange samfunn vært tegn for å vise sosial rang. I konsentrasjonsleirene under andre verdenskrig fikk fangene tatovert sitt fangenummer på huden. Slik ble fangene på en måte fratatt sin egen identitet. Gjennom historien har mennesker diskriminert grupper etter hudfarge og etnisitet, og alvorlige tilfeller av omskjæring – hvor huden ødelegges og forandres – skjer fortsatt i noen kulturer. I dagens norske samfunn manipuleres også den naturlige huden – selv om vi i det daglige kanskje ikke tenker på dette som naturstridig: De fleste norske kvinner bruker sminke for å forandre på sitt utseende. Mange har tatoverte bilder på kroppen eller har piercinger hvor huden er gjennomhullet. I tillegg er det svært mange som tilstreber en mørkere pigmentering enn det de naturlig har i huden, ved å sole seg aktivt i naturlig sol eller i solarier
   
   
   . Dette tenker vi ikke på i dag som manipulasjon av den naturlige huden.
  

  
   Huden påvirkes av miljøet vi befinner oss i. Ozonlaget er tynnere for jordens befolkning enn det var for noen generasjoner tilbake. Dette gir en økt UV-belastning som vi kanskje ikke vet rekkevidden av. Det er i dag flere tilfeller av hudkreft
   
   
   som resultat av solskade
   
   
   r enn det var tidligere. Om dette er på grunn av et tynnere ozonlag eller på grunn av endret atferd med hensyn til soling og/eller UV-eksponering
   
   
   , vites ikke sikkert, men det sees en helt sikker økning i antall tilfeller av hudkreft
   
   
   på verdensbasis. Økningen i eksem
   
   
   plager i den vestlige verden blir nå blant annet forklart som et resultat av et dårligere trigget immunforsvar
   
   
   grunnet mer renhold og «sterile» omgivelser. Å vokse opp på gård hvor det er støv og husdyr, vet man i dag gir positiv effekt på immunforsvaret vårt. Dermatologiske diagnoser relatert til fattigdom er blitt et globalt problem, og Verdens helse­organisasjon (World Health Organization, WHO) har blant annet laget et globalt helseprogram relatert til tropesykdommen lymfatisk filariasis
   
   
   (også kalt elefantsyke) (WHO, 2023). Denne sykdommen utgjør et stort helseproblem i den tredje verden. Sykdommen smittes via tropemygg som ved bitt overfører parasitten til mennesker. Parasitten inntar så pasientens lymfe
   
   
   system, som etter hvert blir destruert. Dette gir store lymfe
   
   
   skader, inflammasjon
   
   
   er og deformerte kroppsdeler, som igjen gir smerter, sår­dannelser, og immobilitet
   
   
   for pasienten. Veldig generelt oppsummert kan vi si at dermatologien i i-land i dag preges av kroniske hudsykdommer som eksem
   
   
   , psoriasis
   
   
   og leggsårproblematikk i tillegg til et stort marked for kosmetisk dermatologi
   
   
   , mens dermatologien i u-land preges av infeksjonssykdommer og infestasjoner og problemene som disse sykdommene fører med seg.
  

  
   
   
   Kosmetisk dermatologi
   
   
  

  
   Kosmetisk dermatologi
   
   
   har de siste tiårene blitt en egen spesialitet innenfor dermatologien som fag. Tenker vi på god helse, med en sunn hud som et vidt begrep, vil det psykologiske aspektet være viktig. Viktigheten av å føle seg vel med en frisk hud har de siste årene blitt et sentralt spørsmål for mange som oppsøker kosmetiske dermatologiske klinikker. Mange ønsker også å forsøke behandlinger som gjør at huden ser yngre ut enn det den i utgangspunktet er. Denne industrien er voksende. Et viktig fokus fremover vil derfor være at denne bransjen infiltreres av god dermatologisk sykepleiekunnskap. Med dermatologisk sykepleiekunnskap menes kunnskap om frisk og syk hud, virkninger og bivirkninger av behandlinger, og evne til helhetlig vurdering av kunden/pasienten, med tanke på både psykologiske og fysiologiske behov for kosmetisk dermatologisk behandling. Yrkesetiske retningslinjer bør være retningsgivende for sykepleierne, og den kosmetiske dermatologiske bransjen bør ikke kun styres av økonomiske interesser.
  

  
   
   
   Fokuset i denne boken
  

  
   Mer forskning på hud og hudsykdommer har ført til en bredere forståelse av hvordan huden fungerer. Slik har mer spesifikke medikamentelle behandlinger blitt utviklet, som for eksempel biologiske legemidler
   
   
   til flere av de autoimmun
   
   
   e hudsykdommene. I tillegg har sykepleieforskning tilført mer kunnskap om psykologiske og sosiale aspekter ved det å leve med en hudsykdom. Dette har gitt oss som sykepleiere større forståelse for hvordan pasientene mestrer sine helseproblemer relatert til hud.
  

  
   Det er derfor viktig at vi som sykepleiere har kunnskap om huden – for å kunne gi optimal helhetlig sykepleie. Vi må vite litt om hudens oppbygning og funksjon, hvordan en frisk hud optimalt bør være, men også om de patologiske prosessene som skjer i en syk hud. Svært mange hudproblemer kan unngås med forebyggende tiltak, riktig hu
   
   
   dstell og behandling. Denne boken er derfor skrevet med søkelys på hvordan forstå hudens oppbygging og funksjon, hvordan forebygge hudplager og sykdomstilstander, og hvordan behandle og pleie syk hud ved de vanligste dermatologiske diagnosene.
  

  
   Til slutt i boken vil du finne et eget kapittel om seksuelt overførbare infeksjoner (SOI
   
   
   ) og sykepleie til denne pasientgruppen.
  

  
   For mer dyptgående kunnskap om dermatologiske tilstander hos barn anbefales annen pediatrisk litteratur, for eksempel boken Klinisk pediatri av Trond Markestad (2020). Kosmetisk dermatologi
   
   
   er ikke omtalt nærmere i denne boken.
  

  
   
   
   Dermatologisk terminologi
  

  
   Innen dermatologi er mange av diagnosene deskriptive. Det vil si at navnet på hudsykdommen ofte beskriver hva slags symptomer pasienten har. Prurigo nodularis
   
   
   er for eksempel navnet på en hudsykdom hvor pasienten har kløe
   
   
   nde (prurigo
   
   
   ) «hudknuter» (nodul
   
   
   i). Et annet eksempel er diagnosen ulcus
   
   
   cruris
   
   
   – hvor pasienten har sår (ulcus) på leggen (cruris). Å kunne litt latin vil derfor gi deg en fordel ved tolkning av dermatologiske diagnoser.
  

  
   I dette kapittelet vil de enkelte hudlesjon
   
   
   ene (hudforandringene) og efflorescensene
   
   
   beskrives. Efflorescens er betegnelse på elementene i et utslett. Har du forståelse for hva disse efflorescensene eller betegnelsene betyr, vil du også lettere kunne beskrive dermatologiske tilstander riktig, og det vil være lettere å lese og forstå pasientenes journaler. Vi snakker ofte om primære efflorescenser og sekundære efflorescenser, etter hvilke symptomer som opptrer først. Hudsykdommer vil ha et forskjellig sykdomsbilde ut fra om pasienten er i en akutt eller kronisk fase av sykdommen. Å kunne beskrive pasientens hudsymptomer er derfor svært viktig for å kartlegge vevsendringer som ligger til grunn for utslettet. Slik kan vi lettere forstå sykdommens patofysiologi
   
   
   og patogenese. Som eksempel er deskvamasjon
   
   
   (avflassing) tegn på affeksjon av epidermis. Sees hudblødninger, vet vi at affeksjonen sitter dypere i vevet, i dermis
   
   
   , fordi blodkar er affisert.
  

  
   Eksantem
   
   
   (exanthema) betyr utslett og kan brukes om alle typer synlige endringer i huden. Erytem
   
   
   (erythema) betegner rødme i huden uten hevelse og skyldes hemoglobin
   
   
   i huden. Erytem skyldes derfor ofte økt gjennomblødning og utvidelse av blodkarene. Formen, ofte kalt morfologien, av hudutslettet beskrives ved å se på størrelse, avgrensning (jevn/ujevn, skarp/uskarp) og konsistens; fortykkelse av vevet på grunn av væskeansamling eller celleansamling (ikke infiltrert eller infiltrert).
  

  
   
   
   Primære efflorescens
   
   
   er
  

  
   
    
     
     
    
    
     
      	
       
        Makel
        
        
        (macula)
       

      
      	
       
        En flat, ikke palpabel fargeforandring i huden (f.eks. fregner).
       

      
     

     
      	
       
        Papel
        
        
        (papula)
       

      
      	
       
        Knute. Infiltrert fortykkelse over hudens nivå med diameter mindre enn 5 mm.
       

      
     

     
      	
       
        Nodul
        
        
        us
       

      
      	
       
        Infiltrert fortykkelse over hudens nivå med diameter over 5 mm (flertall nodul
        
        
        i).
       

      
     

     
      	
       
        Tumor
        
        
        (svulst)
       

      
      	
       
        Infiltrert fortykkelse over hudens nivå med diameter over 2 cm.
       

      
     

     
      	
       
        Pustel
        
        
        (pustula)
       

      
      	
       
        Blemme fylt med puss eller pussliknende materiale (f.eks. impetigo
        
        
        og akne
        
        
        ).
       

      
     

     
      	
       
        Vesikkel
        
        
        (vesicula)
       

      
      	
       
        Blemme fylt med klar væske med diameter mindre enn 5 mm (f.eks. herpes simplex).
       

      
     

     
      	
       
        Bulla
        
        
       

      
      	
       
        Blemme fylt med klar eller blodtilblandet væske med diameter over 5 mm (f.eks. bulløs pemfigoid).
       

      
     

     
      	
       
        Urtica
        
        
        (kvaddel)
       

      
      	
       
        Vable. Sterkt kløe
        
        
        nde hevelse i huden uten forandringer i dermis. Skyldes ødem
        
        
        i dermis
        
        
        . Avblekes ved trykk. Forsvinner innen 24 timer. (F.eks. urtikaria (elveblest).)
       

      
     

    
   

  

  
   
   
   Sekundære efflorescens
   
   
   er
  

  
   
    
     
     
    
    
     
      	
       
        Skvama
        
        
        (squama)
       

      
      	
       
        Flass
       

      
     

     
      	
       
        Deskvamasjon
        
        
       

      
      	
       
        Skjelling, flassing. Synlig avstøtning av stratum
        
        
        corneum (hornlaget
        
        
        ). (F.eks. skjelling ved psoriasis.)
       

      
     

     
      	
       
        Hyperkeratose
        
        
       

      
      	
       
        Fortykket hud: Fortykkelse av stratum
        
        
        corneum
        
        
        (hornlaget
        
        
        ). For kraftig horndannelse.
       

      
     

     
      	
       
        Fissur
        
        
       

      
      	
       
        Hudsprekker. Sprekkdannelse i huden som involverer epidermis
        
        
        og dermis.
       

      
     

     
      	
       
        Kruste
        
        
       

      
      	
       
        Skorpe. Inntørket sekret som normalt består av serum, blod eller puss.
       

      
     

     
      	
       
        Erosjon
        
        
       

      
      	
       
        Overflatisk, epidermalt substanstap som ikke går gjennom basallaget i epidermis
        
        
        . Tilheler uten arrdannelse
        
        
        .
       

      
     

     
      	
       
        Ulcus
        
        
       

      
      	
       
        Substanstap (tap av vev) i epidermis
        
        
        og dermis
        
        
        . Tilheler med arrdannelse
        
        
        .
       

      
     

     
      	
       
        Ekskoriasjon
        
        
       

      
      	
       
        Kloremerker, overflatisk hudavskrapning. Ofte multiple og lineære forandringer.
       

      
     

     
      	
       
        Lichenifisering
        
        
       

      
      	
       
        (Lichenifisering eller lichenisering) Fortykkelse av epidermis
        
        
        og dermis
        
        
        på grunn av langvarig mekanisk irritasjon (kloring).
       

      
     

     
      	
       
        Cicatrix
        
        
       

      
      	
       
        Arr. Permanent hudforandring etter tilheling av en huddefekt.
       

      
     

     
      	
       
        Hypertrofisk
        
        
        arr
       

      
      	
       
        Elevert arrdannelse
        
        
        .
       

      
     

     
      	
       
        Keloid
        
        
       

      
      	
       
        Elevert arrdannelse
        
        
        som dekker et større område enn den opprinnelige huddefekten.
       

      
     

     
      	
       
        Atrofi
        
        
       

      
      	
       
        Uttynning av huden på grunn av substanstap, altså tap av vev/vevstykkelse (f.eks. atrofisk hud hos eldre).
       

      
     

    
   

  

  
   
   
   Ofte brukte dermatologiske og venerologiske begreper
  

  
   
    
     
     
    
    
     
      	
       
        Abdominal
        
        
        smerte
       

      
      	
       
        Smerter i magen.
       

      
     

     
      	
       
        Abscess
        
        
       

      
      	
       
        Avgrenset betennelse som danner et vevshenfall; pussfylt hulrom i huden.
       

      
     

     
      	
       
        Akralt
        
        
       

      
      	
       
        Forandring som sitter perifert på kroppen, f.eks. på ører, hender og føtter. Det motsatte er lokalisasjonen sentralt.
       

      
     

     
      	
       
        Alopecia
        
        
       

      
      	
       
        Tap av hår
        
        
        i ellers behårede områder.
       

      
     

     
      	
       
        Annulært
        
        
       

      
      	
       
        Ringformede utslett. Sees ved f.eks. ringorm
        
        
        .
       

      
     

     
      	
       
        Anorektal
        
        
       

      
      	
       
        Området rundt anus og endetarm.
       

      
     

     
      	
       
        Artritt
        
        
       

      
      	
       
        Leddbetennelse.
       

      
     

     
      	
       
        Asymptomatisk
        
        
       

      
      	
       
        Ingen symptomer.
       

      
     

     
      	
       
        Bilateralt
        
        
       

      
      	
       
        Begge sider, f.eks. bilateral sårdannelse på pasientens ben – altså på begge ben.
       

      
     

     
      	
       
        Cellulitt
        
        
       

      
      	
       
        Bakteriell infeksjon
        
        
        i huden og subkutant vev, mindre skarpt avgrenset enn erysipelas
        
        
        .
       

      
     

     
      	
       
        Centrifugalt
        
        
       

      
      	
       
        En forandring som sprer seg ringformet utover.
       

      
     

     
      	
       
        Cervical friabilitet
        
        
       

      
      	
       
        Ekstra sensitiv livmorhals.
       

      
     

     
      	
       
        Cervicalt
        
        
        ødem
       

      
      	
       
        Hevelse i livmorhals.
       

      
     

     
      	
       
        Circinat
        
        
       

      
      	
       
        Ringformede eller buede avgrensninger.
       

      
     

     
      	
       
        Clavus
        
        
       

      
      	
       
        Liktorn: et lite område som er utsatt for ekstra trykk, hvor det er dannet fortykket hornhud med en kjegle av keratin
        
        
        som presses inn i hudområdet.
       

      
     

     
      	
       
        Cyste
        
        
       

      
      	
       
        Væskefylt hulrom, omgitt av epitel
        
        
        kledde vevsvegger. F.eks. epidermal cyste.
       

      
     

     
      	
       
        Dermatom
        
        
       

      
      	
       
        Det området i huden som har nerveforsyning fra én enkelt nerverot fra ryggmargen.
       

      
     

     
      	
       
        Dermatose
        
        
       

      
      	
       
        Hudsykdom.
       

      
     

     
      	
       
        Digitale sår
        
        
       

      
      	
       
        Sårdannelse på fingre og tær (ved sklerodermi).
       

      
     

     
      	
       
        Digitus
        
        
        manus
       

      
      	
       
        Fingre.
       

      
     

     
      	
       
        Digitus
        
        
        pedis
       

      
      	
       
        Tær.
       

      
     

     
      	
       
        Diskoid
        
        
       

      
      	
       
        Skiveformet element. F.eks.
        
         diskoid lupus
        
        
         
         
        
        
         .
        
       

      
     

     
      	
       
        Dysuri
        
        
       

      
      	
       
        Smerter ved vannlating.
       

      
     

     
      	
       
        Ekstremiteter
        
        
       

      
      	
       
        Armer og ben.
       

      
     

     
      	
       
        Ekkymose
        
        
        (purpura
        
        
        )
       

      
      	
       
        Hudblødninger større enn 2 mm i diameter. Røde eller fiolette hudblødninger (blåmerker) som ikke avblekes ved trykk.
       

      
     

     
      	
       
        Endocervikale ulcera
        
        
       

      
      	
       
        Sår på innsiden av livmorhalsen.
       

      
     

     
      	
       
        Endotel
        
        
       

      
      	
       
        Cellelaget (enlaget plateepitel
        
        
        ) som kler innsiden av blodkar og lymfekar
       

      
     

     
      	
       
        Epidydimitt
        
        
       

      
      	
       
        Bitestikkelbetennelse
        
        
        .
       

      
     

     
      	
       
        Epitel
        
        
       

      
      	
       
        Cellelaget som kler en utvendig eller innvendig kropps­overflate (hud og slimhinner). Epitel kan også danne kjertler.
       

      
     

     
      	
       
        Erysipelas
        
        
       

      
      	
       
        Bakteriell infeksjon
        
        
        i huden som kjennetegnes ved smerte­fullt rødt og betent velavgrenset utslett, oftest forårsaket av streptokokker
        
        
        eller stafylokokker
        
        
        .
       

      
     

     
      	
       
        Erytem
        
        
       

      
      	
       
        Rød makel i huden forårsaket av vaskulær dilatasjon (utvidelse av blodkar). Avblekes ved trykk.
       

      
     

     
      	
       
        Farynx
        
        
       

      
      	
       
        Svelget.
       

      
     

     
      	
       
        Faryngeale
        
        
        prøver
       

      
      	
       
        Halsprøver.
       

      
     

     
      	
       
        Follikulitt
        
        
       

      
      	
       
        Hårsekkbetennelse
        
        
        . Inflammasjon
        
        
        av hårfollikkel, oftest på grunn av infeksjon.
       

      
     

     
      	
       
        Furunkel
        
        
       

      
      	
       
        Pyogen (pussdannende) infeksjon lokalisert til en hår­follikkel, men med større inflammasjon
        
        
        enn follikulitt.
       

      
     

     
      	
       
        Generalisert
        
        
       

      
      	
       
        Store deler av kroppen – eksem
        
        
        utbrudd over store deler av kroppen kalles f.eks. generalisert eksem.
       

      
     

     
      	
       
        Guttat
        
        
       

      
      	
       
        Dråpeformet (f.eks. guttat psoriasis).
       

      
     

     
      	
       
        Hematom
        
        
       

      
      	
       
        «Blåmerke». Hudblødning (ekstravasering av blod) med hevelse, som regel sekundært til traume
        
        
        .
       

      
     

     
      	
       
        Heterogent
        
        
       

      
      	
       
        Der et generalisert utslett varierer sterkt avhengig av lokalisasjon (f.eks. papulopustuløst i ansiktet og makuløst
        
        
        på under­ekstremiteter).
       

      
     

     
      	
       
        Hirsutisme
        
        
       

      
      	
       
        Unormalt økt behåring i armhulene og i underlivet, og behåring etter mannlig mønster hos kvinner.
       

      
     

     
      	
       
        Homogent
        
        
       

      
      	
       
        Generalisert utslett, der alt utslett har samme utseende over hele kroppen.
       

      
     

     
      	
       
        HPV
        
        
       

      
      	
       
        Forkortelse for Humant papillomavirus
        
        
        .
       

      
     

     
      	
       
        Hypertrikose
        
        
       

      
      	
       
        Økt hårvekst.
       

      
     

     
      	
       
        Hypertrofi
        
        
       

      
      	
       
        Fortykkelse i huden.
       

      
     

     
      	
       
        Idiopatisk
        
        
       

      
      	
       
        Ukjent årsak til at sykdommen plutselig oppstår, og en kjenner ikke til at den har sammenheng med andre sykdommer.
       

      
     

     
      	
       
        Infestasjoner
        
        
       

      
      	
       
        Parasitter
        
        
        i hud, hår
        
        
        eller klær.
       

      
     

     
      	
       
        Intermenstruell blødning
       

      
      	
       
        Blødninger mellom to menstruasjoner.
       

      
     

     
      	
       
        Intertrigo
        
        
       

      
      	
       
        Inflammasjon
        
        
        i områder der hud møter hud.
       

      
     

     
      	
       
        Intertriginøs
        
        
        t
       

      
      	
       
        Der hud ligger mot hud (f.eks. lyske, genitalt, under mammae, i hudfolder og under armer).
       

      
     

     
      	
       
        Infiltrasjon
        
        
       

      
      	
       
        Celleansamling i huden. En ny type vev eller for mye av en type vev som lett kan palperes (sees f.eks. ved eksem
        
        
        og psoriasis).
       

      
     

     
      	
       
        Indurasjon
        
        
       

      
      	
       
        Vevet er hardere enn det skulle vært (sees ved f.eks. ved nodul
        
        
        ært basalcellekarsinom
        
        
        og sklerodermi
        
        
        ). Ved palpasjon kjennes huden hardere uten å måtte være elevert (opphevet), slik en for eksempel opplever ved
        
         morfea
        
        .
       

      
     

     
      	
       
        Invasiv
        
        
       

      
      	
       
        Noe som føres inn i kroppen. I dermatologien brukes dette ofte om svulst
        
        
        er som vokser inn i omgivende vev. Vi kan også si at svulstene er infiltrerende.
       

      
     

     
      	
       
        Iskemi
        
        
       

      
      	
       
        Redusert sirkulasjon
        
        
        med redusert oksygenering av hudområdet.
       

      
     

     
      	
       
        Kallus
        
        
       

      
      	
       
        Lokal hypertrofi
        
        
        av stratum
        
        
        corneum (hornlaget
        
        
        ) på trykkpunkter (oftest brukt ved fortykket hud i forbindelse med diabetessår).
       

      
     

     
      	
       
        Karbunkel
        
        
       

      
      	
       
        En samling av furunkler som forårsaker nekrose
        
        
        i huden og subkutant vev.
       

      
     

     
      	
       
        Keratinolytisk
        
        
       

      
      	
       
        Løser opp nekrotisk
        
        
        og/eller fortykket vev.
       

      
     

     
      	
       
        Keratolytisk
        
        
       

      
      	
       
        Legemidler som virker keratolytisk, løser opp de intra­cellulære
        
        
        forbindelsene som holder horncellene i stratum
        
        
        corneum
        
        
        sammen. Legemidlene har slik en oppløsende virkning på fortykket hud (hyperkeratose).
       

      
     

     
      	
       
        Kongenital
        
        
       

      
      	
       
        Medfødt, men ikke nødvendigvis arvelig (f.eks. kongenitt syfilis
        
        
        – medfødt syfilis
        
        
        grunnet smitte fra mor).
       

      
     

     
      	
       
        Konjunktivitt
        
        
       

      
      	
       
        Øyekatarr
       

      
     

     
      	
       
        Lesjon
        
        
       

      
      	
       
        Utslett.
       

      
     

     
      	
       
        LGV
        
        
       

      
      	
       
        Forkortelse for Lymfogranuloma venereum.
        
        
       

      
     

     
      	
       
        Lineært
        
        
       

      
      	
       
        Lineære forandringer, f.eks. ekskoriasjon
        
        
        er (kloremerker etter kløe
        
        
        ).
       

      
     

     
      	
       
        Lukket komedon
       

      
      	
       
        En lukket plugg av sebum
        
        
        og keratin
        
        
        (f.eks. hvit, knappenåls­stor papel ved akne).
       

      
     

     
      	
       
        Makuløst
        
        
       

      
      	
       
        Ikke-palpabelt utslett.
       

      
     

     
      	
       
        Maserasjon
        
        
       

      
      	
       
        Oppbløting – oppbløting av vev.
       

      
     

     
      	
       
        MG
        
        
       

      
      	
       
        Forkortelse for Mycoplasma genitalium
        
        
       

      
     

     
      	
       
        Mikrobiom
        
        
       

      
      	
       
        Hudens naturlige bakterieflora.
       

      
     

     
      	
       
        Milier
        
        
       

      
      	
       
        Små (2–3 mm), hvite cyste
        
        
        r med keratin
        
        
        .
       

      
     

     
      	
       
        Monomorft
        
        
       

      
      	
       
        Én form. Utslettet ser likt ut og består av én eller få efflorescens
        
        
        er.
       

      
     

     
      	
       
        MSIS
        
        
       

      
      	
       
        Forkortelse for Meldingssystem for smittsomme sykdommer
        
        
       

      
     

     
      	
       
        MSM
        
        
       

      
      	
       
        Forkortelse for Menn som har sex med menn
        
        
       

      
     

     
      	
       
        Mukopurulent
        
        
        cervicitt
       

      
      	
       
        Utflod
        
        
        /puss fra livmorhals.
       

      
     

     
      	
       
        Multiple
        
        
       

      
      	
       
        Mange (flertall).
       

      
     

     
      	
       
        Nates
        
        
       

      
      	
       
        Seteballene.
       

      
     

     
      	
       
        Nociceptiv
        
        
        smerte
       

      
      	
       
        Smerte som oppstår ved aktivering av en nociceptor (nervefiber som leder smertesignal til hjernen) grunnet vevsskade
        
        
        eller truende vevsskade.
       

      
     

     
      	
       
        Nummulat
        
        
       

      
      	
       
        Betyr myntformet. 1–5 cm stort plakk
        
        
        . F.eks. nummulat eksem.
        
        
       

      
     

     
      	
       
        Osteomyelitt
        
        
       

      
      	
       
        Infeksjon i bein og beinmarg.
       

      
     

     
      	
       
        Palpabel
        
        
       

      
      	
       
        Følbar – noe som kan føles ved berøring.
       

      
     

     
      	
       
        Pannikulitt
        
        
       

      
      	
       
        Betennelse (inflammasjon
        
        
        ) i fettvev. Kan føre til nekrotisk
        
        
        vev.
       

      
     

     
      	
       
        Papuløst
        
        
       

      
      	
       
        Palpabelt utslett (fortykkelse).
       

      
     

     
      	
       
        Petekkier
        
        
        (purpura
        
        
        )
       

      
      	
       
        1–2 mm punktformede, makuløse hudblødninger, avblekes ikke ved trykk.
       

      
     

     
      	
       
        PID
       

      
      	
       
        Forkortelse for Pelvic inflammatory disease
        
        
       

      
     

     
      	
       
        Plakk
        
        
        (plaque)
       

      
      	
       
        Større, infiltrert, flat lesjon
        
        
        (hudforandring) over 5 mm i diameter, hevet over hudoverflaten. Velavgrenset. (F.eks. psoriasis.)
       

      
     

     
      	
       
        Poikiloderma
        
        
       

      
      	
       
        Kombinasjon av atrofi
        
        
        -, hypo- og hyperpigmenteringer og teleangiektasier (sees ved f.eks. stråleskader).
       

      
     

     
      	
       
        Polymorft
        
        
       

      
      	
       
        Betyr «mange former». Angir at utslettet har varierende forandringer med ulike efflorescens
        
        
        er.
       

      
     

     
      	
       
        Postcoita
        
        
        l blødning
       

      
      	
       
        Blødning etter samleie.
       

      
     

     
      	
       
        Prodrom
        
        
       

      
      	
       
        Et tidlig symptom eller tegn på sykdom eller anfall som ennå ikke har brutt ut.
       

      
     

     
      	
       
        Ragader
        
        
       

      
      	
       
        Fissur
        
        
        er (sprekkdannelser) i munnviken og ved øreflippen hos atopikere med tørr, eksematøs hud.
       

      
     

     
      	
       
        Remisjon
        
        
       

      
      	
       
        Fravær av sykdom.
       

      
     

     
      	
       
        Reseptiv
        
        
        analsex
        
        
       

      
      	
       
        Analt samleie med penetrering.
       

      
     

     
      	
       
        Residiv
        
        
        erende
       

      
      	
       
        Tilbakefall av sykdom / gjentakende.
       

      
     

     
      	
       
        Retikulært
        
        
       

      
      	
       
        Nettaktig mønster.
       

      
     

     
      	
       
        Rima
        
        
       

      
      	
       
        Sprekk.
       

      
     

     
      	
       
        Rima internates
        
        
       

      
      	
       
        Sprekken mellom nates (seteballene).
       

      
     

     
      	
       
        Rimming
        
        
       

      
      	
       
        Oral stimulering av anus.
       

      
     

     
      	
       
        SARA
        
        
       

      
      	
       
        Forkortelse for Seksuelt ervervet reaktiv artritt
        
        
        .
       

      
     

     
      	
       
        Sebum
        
        
       

      
      	
       
        Talg.
        
        
       

      
     

     
      	
       
        Serpiginøs
        
        
       

      
      	
       
        Elementer formet som slanger eller girlandere.
       

      
     

     
      	
       
        SOI
        
        
       

      
      	
       
        Forkortelse for Seksuelt overførbare infeksjoner
        
        
       

      
     

     
      	
       
        Stria
        
        
        /striae
       

      
      	
       
        Strekkmerker; lineære, atrofi
        
        
        ske bånd i huden.
       

      
     

     
      	
       
        Suggillasjon
        
        
       

      
      	
       
        Hudblødning (ekstravasering av blod) opptil 30 mm i diameter, avblekes ikke ved trykk. Sees oftest ved koagulopatier (blødningsforstyrrelser).
       

      
     

     
      	
       
        Teleangiektasier
        
        
       

      
      	
       
        Dilaterte (utvidede) kapillær
        
        
        er.
       

      
     

     
      	
       
        Topikal behandling
        
        
       

      
      	
       
        Lokalbehandling
        
        
        – påføres huden lokalt på et avgrenset område.
       

      
     

     
      	
       
        Trunkus
        
        
       

      
      	
       
        Betyr «stamme». Ordet kan ha flere betydninger, men i dermatologien brukes dette om overkroppen – uten hode, armer og ben.
       

      
     

     
      	
       
        Uretra
        
        
       

      
      	
       
        Urinrør.
       

      
     

     
      	
       
        Uretral utflod
        
        
       

      
      	
       
        Utflod
        
        
        fra urinrøret.
       

      
     

     
      	
       
        Uretritt
        
        
       

      
      	
       
        Betennelse i urinrøret.
       

      
     

     
      	
       
        Vasospasme
        
        
       

      
      	
       
        Plutselige sammentrekningen av muskelveggene i en arterie (skjer ved Raynauds fenomen
        
        
        ).
       

      
     

     
      	
       
        Venule
        
        
       

      
      	
       
        De minste venene hvor mikrosirkulasjonen foregår
       

      
     

     
      	
      
      	
      
     

     
      	
       
        Virulens
        
        
       

      
      	
       
        En mikroorganismes evne til å fremkalle sykdom, f.eks. bakteriens virulens; altså bakteriens evne til å fremkalle sykdom (avirulent betyr «ikke sykdomsfremkallende»).
       

      
     

     
      	
       
        Woods lampe
        
        
       

      
      	
       
        UV-lykt med fluorescerende lysrør. Brukes til å undersøke pigmentforandring
        
        
        er og soppinfeksjoner
        
        
        i huden.
       

      
     

     
      	
       
        Åpen komedon
        
        
       

      
      	
       
        En åpen plugg av sebum
        
        
        og keratin
        
        
        (f.eks.mørk hudorm ved akne).

